شه‌فه‌ق نيوز/ ئه‌نتۆنيۆ غوتيريش ئه‌ميندار گشتى نه‌ته‌وه‌يل يه‌كگرتگ، باس له‌ نيگه‌رانى فريه‌يگ خوه‌ى كرد وه‌رانوه‌ر وه‌رده‌وامى وه‌كارهاوردن چه‌ك زينگ دژ خوه‌ينيشانده‌ره‌يل له‌ عراق ك بويه‌سه‌ هووكار زيايبوين شماره‌ى كوشياگ و زه‌خمداره‌يل، له‌وانه‌يش له‌ ناسريه‌.
گوتيريش داوا له‌ ده‌سڵاته‌يل عراقى كرد دگان وه‌خوه‌يانا بگرن و مقه‌يه‌تى له‌ گيان هاووڵاتيه‌يل خوه‌ينيشانده‌ر بكه‌ن و ريز له‌ ئازادى راده‌رخستن بگرن و په‌يجوورى گورجيگ له‌گشت كاره‌يل تون و تيژى بكه‌ن.
جى باسه‌، ئه‌ميندار گشتى نه‌ته‌وه‌يل يه‌كگرتگ داوايش كرد ده‌سڵاته‌يل عراقى پابه‌ند بوون وه‌ مقه‌يه‌تيكردن دامه‌زرياگه‌يل و كارمه‌نده‌يل و دبلۆماتكاره‌يل و كونسڵخانه‌يل و ماڵ و موڵك گشتى و تايبه‌ت.
